My Morning Jacket
My Morning Jacket — ამერიკული როკ-ჯგუფი, ჩამოყალიბებული ლუისვილში (კენტუკი, აშშ). მასში შედიან ვოკალისტი/გიტარისტი ჯიმ ჯეიმზი, ბასისტი ტომ ბლანკენშიპი, დრამერი პატრიკ ჰალაჰანი, გიტარისტი კარლ ბრემელი და კლავიშისტი ბო კოსტერი. მათი ჟღერადობა, რომელშიც გაერთიანებულია როკი და ქანთრი, ხშირად ექსპერიმენტული და ფსიქოდელიურია. 2000-იანების დასაწყისიდან კოლექტივმა დიდი წარმატება მოიპოვა საკონცერტო გამოსვლებით.